title: "\u00c5\u00e5l"
text: "D\u00e5t \u00e5\u00e5l unti universoom as \u00e5les d\u00e5t bestoont, d\u00e5t r\u00fcm ma \u00e5les wat deer \u00f6nj tu finen as. Da st\u00e4\u00e4re, \u00e4iwen as j\u00fc san, da planeete, \u00e4iwen as j\u00fc jard, di kompl\u00e4te moolkestich, \u00e5le oudere sans\u00fcsteeme, unti d\u00e5t hiil r\u00fcm.\n\nTuhuupestaling \nEefter j\u00fc teorii foon di \u00fc\u00fcrknal schal d\u00e5t \u00e5\u00e5l amenbai 13,7 miljarde iirnge \u00fc\u00fclj san. J\u00fc tachth\u00e4id is meeten d\u00f6\u00f6r di WMAP in 2003. 74 % foon d\u00e5t \u00e5\u00e5l bestoont \u00fct junke energii, 22 % \u00fct junke mateeri, 3,6 % \u00fct intergalaktisch gas, unti 0,4 % \u00fct st\u00e4\u00e4re \u00e4.s.w.\n\n\u00d6njt \u00e5\u00e5l jeeft et superfloosen \u00e4n superhoolinge. \u00c5n superfloose as en floose foon \u00fcnlike galaksen. Deern\u00e4ist jeeft et gebiite \u00f6njt \u00e5\u00e5l weer ninte as, d\u00e5t san da superhoolinge.\n\nStuudium \nD\u00e5t \u00e5\u00e5l w\u00e5rt bestudiirt d\u00f6\u00f6r di st\u00e4\u00e4rekunde, ouers j\u00fc jard ai, d\u00e5t as et stuudiumobjekt foon j\u00fc jardwaasenschap. En diilj foon di st\u00e4\u00e4rekunde, j\u00fc kosmologii, unerseecht h\u00fc d\u00e5t \u00e5\u00e5l \u00f6njtstiinjen as. Et jeeft fuule liire deerouer, m\u00e5\u00e5stens w\u00e5rt j\u00fc liir foon di \u00fc\u00fcrknal n\u00e5md.\n\nT\u00e4\u00e4le \nEt jeeft maning t\u00e4\u00e4le ouer mansche da j\u00fc jard ferl\u00e4tje, tum biispel eefter di moune r\u00e4ise, san hiilj \u00fc\u00fclj. Bek\u00e5nd is d\u00e5t t\u00e4\u00e4l \"R\u00e4is eefter die Moune\" foon Jules Verne. Di \u00e5\u00e5st-frasche Minssen schraft in 1845 in d\u00e5t seelterfriiske t\u00e4\u00e4l foon \"Die Kn\u00e4cht die in de Moune weesen waas\".\n\nSii uk \n Sans\u00fcsteem\n Wr\u00e5lr\u00fcm-teleskoop Hubble\n\nLiteratuur \n Stephen Hawking: Hawkings Univers,  aingelsch\n Bill Bryson: En Kort Historie om n\u00e6sten alt,  d\u00e5nsch\n\nHaanewise eefter b\u00fcten \n Koorde foon d\u00e5t \u00e5\u00e5l\n\nWiideo\n alpha-Centauri - Wie gro\u00df ist das Universum? tj\u00fcsch\n alpha-Centauri - Wird sich das Universum wieder zusammenziehen? tj\u00fcsch\n alpha-Centauri - Wie sieht die Zukunft des Universums aus? tj\u00fcsch\n\nAstronomii"